Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 17/13/5508	Ružomberok, 29.5.2013
EEČ : 2-42-62-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
obv. XXXXX vyhlásil, že spáchal skutok pre ktorý je stíhaný, poškodený sa s obvineným dohodol na finančnom odškodnení vo výške 1200,- Eur, ktorá suma bola poškodenému vyplatená 03.04.2013. Obv. XXXXX dňa 15.04.2013 zložil na účet Okresnej prokuratúry v Ružomberku peňažnú sumu na všeobecne prospešné účely vo výške 50,- Eur, pričom adresátom tejto sumy je obec XXXXX so sídlom v Komjatnej 292, IČO 00315311, číslo účtu 20028342/0200, vedený vo VÚB pobočka XXXXX, kde z uvedených súm patrí štátu na peňažnú pomoc obetiam trestnej činnosti 50% podľa osobitného zákona. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-2/OO-RK-2013.
dňa 01.01.2013 v čase okolo 03.00 h poškodil osobné motorové vozidlo zn. BMW 525 ev. č. DK-243BB, VIN: WBADF71060BS25371, modrozelenej metalízy takým spôsobom, že poškodený XXXXX, nar. XXXXX v uvedenom čase odstavil predmetné vozidlo na križovatke pred mostom na hlavnej ceste smerom k budove pizzerie, sídliacej poniže Obecného úradu v Komjatnej, pri rodinnom dome č. 131, kde k nemu prišli na vozidle XXXXX bielej farby, ev. č. RK-668AS a z vozidla vystúpili XXXXX ml, XXXXX a XXXXX, pričom XXXXX st. zostal vo vozidle a po vystúpení z tohto vozidla XXXXX ml., nar. XXXXX hodil pravdepodobne tehlu do čelného skla vozidla poškodeného, ktoré sa sa v mieste dopadu popraskalo, čím na predmetnom skle spôsobil škodu vo výške 275,- Eur, následne poškodený snažiac sa z miesta ujsť cúval po ceste smerom od pizzerie, pričom ľavou zadnou časťou vozidla narazil do stĺpa verejného osvetlenia, čím si spôsobil ďalší škodový následok a to majetkovú škodu vo výške 1790,- Eur.   

Odôvodnenie: 
           Uznesením povereného príslušníka OO PZ XXXXX sp. zn. ORP-2/OO-RK-2013 z 31.01.2013 bolo podľa § 206 ods. 1 Trestného poriadku vznesené obvinenie XXXXX pre prečin výtržníctva podľa § 364 ods. 1 písm. a) Trestného zákona a iné, na tom skutkovom základe tak, ako je to uvedené vo výrokovej časti tohto uznesenia.

     	Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

           XXXXX a poškodený uzavreli dňa 15.04.2013 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodený sa s obvineným dohodli na finančnom odškodnení vo výške 1200,- Eur, ktorá suma bola poškodenému vyplatená 03.04.2013

    	 Obv. XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	

Obv. XXXXX  zložil na účet Okresnej prokuratúry v Ružomberku peňažnú sumu vo výške 50,- Eur, pričom adresátom týchto súm je obec XXXXX so sídlom v Komjatnej 292, IČO 00315311, číslo účtu 20028342/0200, vedený vo VÚB pobočka XXXXX, kde z uvedených súm patrí štátu na peňažnú pomoc obetiam trestnej činnosti po 50% z každej sumy podľa osobitného zákona.

Poškodený spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinení zložili na účet Okresnej prokuratúry XXXXX. 

Táto suma je primeraná závažnosti spáchaného trestného činu.

Obv. XXXXX a poškodený s týmto spôsobom vybavenia veci v prípravnom konaní vyslovili súhlas. 
 
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor